প্রসঙ্গত, নিরাপত্তা চৌকিতে হামলার পর গত বছর ২৫ আগস্ট রাখাইনে রোহিঙ্গাবিরোধী সেনা অভিযান শুরু করেছিল মিয়ানমারের সেনাবাহিনীসহ অন্যান্য সরকারি সংস্থা। খুন, ধর্ষণ, অগ্নিসংযোগের মুখে বাংলাদেশে পালিয়ে আসে সাড়ে ৭ লাখ রোহিঙ্গা। জাতিসংঘ ওই অভিযানকে জাতিগত নিধনযজ্ঞের পাঠ্যপুস্তকীয় উদাহরণ আখ্যা দেয়। তবে মিয়ানমার কর্তৃপক্ষ একে সশস্ত্র বিদ্রোহীদের বিরুদ্ধে বৈধ অভিযান আখ্যা দিয়ে আসছে।